lv lv fi tr en hbs_lat lv lv lv lv en en sv fr de de fr de sv lv lv en sv fr de de fr fr de sv lv lv lv en sv fr de de fr fr de sv lv lv lv en sv fr de de de lv lv fr lv lv sv lv lv lv lv lv lv lv en sv fr de de de lv lv sl lv en sv en lv lv lv en lv lv lv it en
Autori: ILZE DIDRIHSONE, ARONA TOMARIŅA, KRIŠJĀNIS GULBIS
Kafejnīcas apjoma arhitektonisko tēlu nosaka ierastais šāda tipa pagaidu būvēm raksturīgais konstruktīvais vieglums un caurskatāmība, būves funkcionalitāte, kā arī pilsētvides dizaina saskaņa ar vides kontekstu. Kompozīciju veido trīs savā starpā bloķēti apjomi. Neskatoties uz to, ka apjomu karkasa konstruktīvā shēma un gabarītizmēri ir unificēti, apjomu izvietojums vienam pret otru nodrošina parka stādījumu un atpūtas parkam atbilstošas ārtelpas līdzāspastāvēšanu. Apjomu šķietami „rotaļīgais” izvietojums, kuru rosināja parka ziemeļrietumu pusē esošais bērnu rotaļu laukums, no kurienes arī apjomu interjera krāsainība, un apjomu formas un fasādes apdares materiālu lakoniskā estētika nodrošinās augstvērtīgu pilsētvides dizainu.
SIA "VIDES AUDITS" PAKALPOJUMU CENTRS
Autori: ILZE DIDRIHSONE, ARONA TOMARIŅA
Skiču projekta izstrāde: 2010
Pasūtītājs: SIA „Vides Audits”
MAZSTĀVU DAUDZDZĪVOKĻU NAMS LIEPĀJAS IELĀ, RĪGĀ
Autori: ILZE DIDRIHSONE, ARONA TOMARIŅA, VENTS VĪNBERGS
Jaunbūves apjoms respektē apbūves Liepājas ielas kreisajā pusē, posmā starp Mežotnes un Līves ielām, iedibināto būvlaidi, kuru iezīmē esošo ēku garenfasādes. Atrodoties starp Līves un Mežotnes ielās izbūvētajiem 4 stāvu namiem, projektējamā ēka mazina radušos vizuālo pārrāvumu ielas frontē.
Projektā paredzēts izbūvēt 4.stāvu daudzdzīvokļu namu dzīvojamo namu ar 10 dzīvokļiem un autostāvvietu pagraba līemnī. Jaunbūve novietota paralēli gruntsgabala garenasij, perpendikulāri Liepājas ielai ar gala fasādi, respektējot būvlaidi. Ēka atvirzīta ziemeļu virzienā, lūzums ēkas apjomā nodrošina labus apstākļus lielo koku saglabāšanai. Otra ēkas daļa maksimāli atirzīta no kaimiņu gruntsgabala iegūstot izsauļotu iekšpagalmu ar bērnu rotaļu laukumu un atpūtas zonu nama iedzīvotājiem.
Apbūves laukums: 302.3 m²
Stāvu platība: 1000.8 m²
Kopējā platība: 1150.7 m²
Dzīvokļu platība: 52.5 m² - 101.7 m²
MAZSTĀVU DAUDZDZĪVOKĻU NAMS ZEMGAĻU IELĀ, RĪGĀ
Pasūtītājs: SIA “MILLERS & GABRILOVIČS”
Autori: ARONA TOMARIŅA, ILZE DIDRIHSONE
Projekta priekšlikums paredz maksimāli lietderīgi izmantot teritoriju nodrošinot piebraucamo ceļu  saskaņā ar Rīgas Domes Satiksmes departamenta un Valsts a/s Latvijas Valsts Ceļi tehnisko noteikumu prasībām. Projektējamā ēka novietota gar iedibinātu būvlaidi Zemgaļu ielā ar piecu metru atkāpi no sarkanās līnijas.
Ēkas apjoms veidots kā lakonisks būvapjoms, sasaucoties ar ielas pretējā pusē sešdesmitajos gados būvētajiem trīsstāvu ķieģeļu daudzdzīvokļu namiem, projektējamās ēkas apdarē paredzēts lietot dzīvojamām mājām raksturīgus apdares materiālus –ķieģeļu apdare, alumīnija dekoratīviem elementi.
Projektējamā ēka - trīsstāvu būve ar 6 dzīvokļiem, pagrabu 7 autostāvvietām, tehniskajām telpām un noliktavām.